13 I aso nei, e se talia ne tino o Ieova a te uiga fakaloiloi i te olaga avaga. Kae e a māfai e ‵tele se taina io me se tuagane papatiso telā ko oti ne avaga mo te avaga a te suā tino kae avaga mo ia. Kafai a ia e se salamō, ka fakatea a ia ko te mea ke fakatumau te ‵ma o te fakapotopotoga i te feitu faka-te-agaga. (1 Koli. 5:11-13) E ‵tau mo tou tagata io me ko tou fafine o ‘fakaasi mai ne faiga ke iloa ei i a ia ko salamō’ a koi tuai o toe foki ki te fakapotopotoga. (Luka 3:8; 2 Koli. 2:5-10) E tiga eiloa e seai se taimi tonu ke fakafoki mai ei a te tino fakatea tenā, a vaegā uiga fakaloiloi penā kolā e tai faigata ke ‵tupu ki tino o te Atua e mafai eiloa o ‵tupu māfai e manatu mā‵ma ki ei. E mafai o tai tuku atu ki se taimi—se tausaga io me ke tai leva atu, ko te mea ke fakamaoni aka te salamō tonu o te tino tenā. Kafai foki ko oti ne foki mai te tino tenā, koi ‵tau eiloa o tuku atu ne ia se tala e uiga ki a ia “i mua o te nofoga fakamasino o te Atua.”—Loma 14:10-12; ke onoono ki The Watchtower, Novema 15, 1979, itu. 31-32.